CELEX: 22012D0134
Language: ro
Date: 2012-07-13 00:00:00
Title: Decizia nr. 134/2012 a Comitetului mixt al SEE din 13 iulie 2012 de modificare a anexei XIII (Transporturile) la Acordul privind SEE

8.11.2012   
            
            
               RO
            
            
               Jurnalul Oficial al Uniunii Europene
            
            
               L 309/15
            
         DECIZIA NR. 134/2012 A COMITETULUI MIXT AL SEE
   din 13 iulie 2012
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 113/2012 a Comitetului mixt al SEE din 15 iunie 2012 (1).
            
         
               (2)
            
            
               Regulamentul (UE) nr. 72/2010 al Comisiei din 26 ianuarie 2010 de stabilire a procedurilor de efectuare a inspecțiilor Comisiei în domeniul securității aeronautice (2) a fost încorporat în acord prin Decizia nr. 75/2010 a Comitetului mixt al SEE (3).
            
         
               (3)
            
            
               Pentru a se asigura aplicarea uniformă a Regulamentului (UE) nr. 72/2010 în întregul Spațiu Economic European, anexa XIII ar trebui modificată astfel încât să faciliteze cooperarea între Comisie și Autoritatea AELS de Supraveghere,
            
         ADOPTĂ PREZENTA DECIZIE:
   Articolul 1
   În anexa XIII la acord, punctul 66hc [Regulamentul (UE) nr. 72/2010 al Comisiei] se modifică după cum urmează:
   
               1.
            
            
               Adaptarea existentă se numerotează ca adaptarea (a).
            
         
               2.
            
            
               După adaptarea (a), se adaugă următoarea adaptare:
               
                           „(b)
                        
                        
                           La articolul 6 alineatul (2) se adaugă următorul text:
                           «În cadrul inspecțiilor lor, Comisia poate să recurgă la auditorii naționali de pe lista statelor AELS, iar Autoritatea AELS de Supraveghere poate să recurgă la auditorii naționali de pe lista statelor membre ale UE.
                           Comisia și Autoritatea AELS de Supraveghere se pot invita reciproc să participe, în calitate de observatori, la inspecțiile lor.» ”
                        
                     
         Articolul 2
   Prezenta decizie intră în vigoare la 14 iulie 2012, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 13 iulie 2012.
      
         
            Pentru Comitetul mixt al SEE
         
         
            Președintele
         
         Atle LEIKVOLL
      
   
   
      (1)  JO L 270, 4.10.2012, p. 37.
   
      (2)  JO L 23, 27.1.2010, p. 1.
   
      (3)  JO L 244, 16.9.2010, p. 32.
   
      (4)  Nu au fost semnalate obligații constituționale.